Nazeera Sardi

Siti Nazirah Sardi atau lebih dikenali sebagai Nazeera Sardi (lahir 10 Oktober 1986) ialah seorang pelakon, model, penyanyi, pengacara dan ahli perniagaan wanita Malaysia. Beliau terkenal menerusi drama lakonannya termasuk Hanya Padamu, Demi Cinta Ain, Pembancuh Kopi Mr. Vampire dan Cinta Fatamorgana.

Pada tahun 2017, Nazeera mula bergiat aktif dalam bidang muzik dengan melancarkan single pertamamya, "Tetap Ada Cinta".Norhayati Nordin (5 Februari 2020). Tak peduli gosip Harian Metro. Dicapai pada 22 Mac 2020.

Kehidupan awal
Beliau dilahirkan pada 10 Oktober 1986 di Seremban, Negeri Sembilan dan dibesarkan di Gemencheh, Negeri Sembilan. Anak bongsu daripada lapan beradik, dan mempunyai seorang abang dan enam kakak. Beliau bersekolah di Sekolah Menengah Tunku Besar Tampin dan kemudiannya di Sekolah Menengah Raja George V di Seremban. Nazeera kemudiannya melanjutkan pelajarannya dalam Ijazah Sarjana Pentadbiran Perniagaan di Universiti Putra Malaysia (UPM) dan menerima graduan pada penghujung Oktober 2018.

Kerjaya
Beliau memulakan kerjaya lakonannya dengan membawakan peranan kecil yang tidak dinamakan dalam drama Jiwa & Lara dan telefilem Tasbih Cinta Qasidah yang kedua-duanya bersiaran di TV3. Namanya mula mendapat perhatian umum menerusi gandingannya bersama Beto Kusyairy dan Zahiril Adzim dalam siri drama Hanya Padamu yang bersiaran di Slot Zehra TV3. Setelah itu, beliau berlakon dalam beberapa drama televisyen dan telefilem.

Beliau juga aktif menulis blog yang membincangkan tentang kehidupan peribadinya. Selain itu, Nazeera juga pernah muncul dalam iklan Burger King dan Zalora. Nazeera menjadi salah seorang peserta Grand Finale SimplySiti Star Search yang diadakan pada 20 Oktober 2012, anjuran SimplySiti.

Kerjaya filem Nazeera bermula pada tahun 2014 menerusi filem CEO arahan Razaisyam Rashid, dibintangi oleh Cristina Suzanne, Remy Ishak dan Beto Kusyairy. Beliau memegang watak sebagai Lily.

Selain itu, beliau menceburi bidang perniagaan dengan mengasaskan label pakaian Zeyra by Nazeera Sardi,Nor Akmar Samudin (10 Mei 2016). Nazeera ligat berniaga Harian Metro. Dicapai pada 25 Jun 2016. diikuti oleh produk penjagaan kulit Zeyra Beauty dan Zeyra Cosmetics.

Populariti beliau dalam bidang lakonan semakin melonjak menerusi lakonannya, Pembancuh Kopi Mr. Vampire yang mana Nazeera memegang watak sebagai Nuzul Filzah. Karya yang diadaptasi dari novel 2015 dengan judul sama menyaksikan Nazeera bergandingan dengan pelakon Ungku Ismail Aziz sebagai watak utama. Nazeera mula berjinak-jinak dalam bidang muzik dengan muncul sebagai penyanyi dengan single pertama berjudul "Tetap Ada Cinta" ciptaan Omar K dan Ikhwan Fatanna yang dikeluarkan pada November 2017. 

Dari 13 April 2018 hingga 22 Mei 2018, Nazeera memegang watak sebagai Delina dalam siri drama waktu perdana, Cinta Fatamorgana yang bersiaran di Slot Akasia TV3, drama ini turut dibintangi oleh Azar Azmi, Aeril Zafrel dan Syazuwan Hassan.Kisah cinta yang dikorbankan Kosmo! (22 April 2018). Diarkib daripada yang asal pada 23 Jun 2018. Dicapai pada 1 Mei 2018.

Pada Jun 2020, beliau menjadi pengacara rancangan Semanis Cuka di TV1.Siaran Media: Semanis Cuka Radio Televisyen Malaysia. 15 Jun 2020. Dicapai pada 18 Jun 2020. Beliau akan muncul dalam filem Pagari Bulan yang dijadualkan akan ditayangkan pada Oktober 2023, dengan memegang watak sebagai Bulan.

Filemografi

Diskografi
+Single Tahun  Tajuk 2017 

Rujukan

Pautan luar






Kategori:Kelahiran 1986
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Peragawati Malaysia
Kategori:Pengacara televisyen Malaysia
Kategori:Ahli perniagaan Malaysia
Kategori:Orang dari Negeri Sembilan
Kategori:Alumni Universiti Putra Malaysia